พิษการเมือง ฉุดดัชนีเชื่อมั่นผู้บริโภค ก.ย. หดลงครั้งแรกรอบ 5 เดือน
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ชี้พิษการเมือง ฉุดดัชนีเชื่อมั่นผู้บริโภค ก.ย. หดลงครั้งแรกรอบ 5 เดือน 
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ชี้พิษการเมือง ฉุดดัชนีเชื่อมั่นผู้บริโภค ก.ย. หดลงครั้งแรกรอบ 5 เดือน
8 ต.ค. 2563

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจดัชนีความเชื่อมั่นผู้บริโภคเดือน ก.ย.63 อยู่ที่ 50.2 จาก 51.0 ในเดือน ส.ค.63 โดยดัชนีความเชื่อมั่นผู้บริโภคลดลงครั้งแรกในรอบ 5 เดือนจากปัญหาการเมือง
ส่วนดัชนีความเชื่อมั่นต่อเศรษฐกิจโดยรวมอยู่ที่ 42.9 จาก 43.6 ดัชนีความเชื่อมั่นเกี่ยวกับโอกาสหางานทำ อยู่ที่ 48.2 จาก 49.1 และดัชนีความเชื่อมั่นเกี่ยวกับรายได้ในอนาคตเท่ากับ 59.4 จาก 60.4
ทั้งนี้ ปัจจัยลบ มาจากความกังวลสถานการณ์การเมืองจากการชุมนุม, การลาออกจากตำแหน่งรมว.คลังของนายปรีดี ดาวฉาย กระทบความเชื่อมั่นในสายตาผู้บริโภค, ความกังวลการแพร่ระบาดไวรัสโควิด-19, การส่งออกในเดือนส.ค.ที่ลดลง -7.94% และเงินบาทอ่อนค่าลงเล็กน้อย
ขณะที่ปัจจัยบวก ได้แก่ คณะกรรมการนโยบายการเงิน (กนง.) คาดอัตราการขยายตัวทางเศรษฐกิจ (GDP) ปี 63 จะหดตัว-7.8% น้อยลงจาก -8.1% และกนง.คงอัตราดอกเบี้ยนโยบายที่ 0.50% ต่อปี และราคาน้ำมันในประเทศยังทรงตัว